འདས་པའི་ལོ་ཁ་ཤས་རིང་ལ་སློབ་ཕྲུག་ཚོ་གཙོ་བོར་དམིགས་པ་དང་།དུས་ཚོད་དེ་ཡང་སློབ་གྲྭའི་གུང་སེང་དང་བསྟུན་ནས་ཡོང་བཞིན་ཡོད་པས་དེ་རིང་ཆེད་དུ་བྱ་བའི་གདུལ་བྱ་ནི་ང་ཚོའི་བོད་རིགས་སློབ་ཕྲུག་ཕོ་མོ་ཚོ་ཆགས་བསྡད་ཡོད།དེ་དང་ཆབས་ཅིག་དེ་རིང་འདིར་ཐའེ་ལན་ནས་དགེ་འདུན་པ་མང་དག་ཅིག་ཕེབས་འདུགལོ་རྒྱུས་ཀྱི་ཐོག་ནས་སངས་རྒྱས་བཅོམ་ལྡན་འདས་མངོན་པར་རྫོགས་པར་སངས་རྒྱས་ཏེ་འཁོར་ལོ་དང་པོ་བདེན་བཞིའི་ཆོས་འཁོར་ཡུལ་ཝ་ར་ན་སི་ལ་གསུངས་དང་།པ་ལིའི་ཆོས་བརྒྱུད་དང་ལེགས་སྦྱར་ཆོས་བརྒྱུད་ཀྱི་རྨང་གཞི་ནི་བདེན་བཞི་མི་རྟག་སོགས་བཅུ་དྲུག་གི་ལམ་འདིའི་ཐོག་ནས་ཡོང་གི་ཡོད།དེ་ནས་ཆོས་འཁོར་གཉིས་པ་ཤེར་ཕྱིན་གྱི་མདོ་བྱ་རྒོད་ཕུང་པོའི་རི་ལ་གསུངས་པ་རེད།དེ་ནི་ལེགས་སྦྱར་གྱི་གཞུང་གི་ཐོག་ལ་ཡོད་པ་རེད།ལོ་རྒྱུས་ཀྱི་ཐོག་ནས་འཕགས་པ་གནས་བརྟན་པའི་སྡེ་བ་པ་ལིའི་ཆོས་བརྒྱུད་འཛིན་མཁན་རྣམས་བཅོམ་ལྡན་འདས་ཀྱི་དགེ་ཕྲུག་བསླབ་པ་རྒན་པ་ཆགས་ཡོད།ཁྱོད་རང་ཚོ་ཚང་མར་གུས་འདུད་ཞུ་བཞིན་ཡོད།